മെഡിക്കല് കോളേജില് ജോലി വാഗ്ദാനം ചെയ്ത് തട്ടിപ്പ്: പ്രതി റിമാന്ഡില് ചാത്തന്നൂര്: പാരിപ്പള്ളി ഗവ.മെഡിക്കല് കോളേജില് ജോലി വാഗ്ദാനം നല്കി തട്ടിപ്പ് നടത്തിയവര്ക്കല കുരയ്ക്കണ്ണി ഇറയില് പുരയിടത്തില് സഹീര് കുട്ടി50യെ കോടതി റിമാന്റ് ചെയ്തു. സാമൂഹിക മാധ്യമത്തിലുടെ പരിചയപ്പെട്ട തൃപ്പൂണിത്തുറ സ്വദേശി പുരുഷോത്തമന്റെ പരാതിയിലാണ് പരവൂര് പോലീസ് സഹിര് കുട്ടിയെ അറസ്റ്റ് ചെയ്തത്. പാരിപ്പള്ളി പ്രാഥമികാരോഗ്യ കേന്ദ്രത്തിലെ ഡോക്ടറാണെന്ന് പറഞ്ഞ് വിശ്വസിപ്പിച്ചാണ് തട്ടിപ്പ് നടത്തിയത്. പാരിപ്പള്ളി മെഡിക്കല് കോളേജില് ജോലി വാഗ്ദാനം ചെയ്യുകയും ചെയ്തു. ഇതിനായി പാരിപ്പള്ളിയിലേയ്ക്ക് വരാന് ആവശ്യപ്പെട്ടു. മേല്ത്തരം ഏലയ്ക്കയും കുരുമുളകും വാങ്ങി കൊണ്ടുവരണമെന്നും അതിന്റെ പണം പാരിപ്പള്ളിയില് വച്ച് നല്കാമെന്നും വിശ്വസിപ്പിച്ചു. തുടര്ന്ന് പരവൂര് റെയില്വേ സ്റ്റേഷനിലെത്തിയ പുരുഷോത്തമ നോട് സമീപത്തെ പഴക്കടയില് പൊതി ഏല്പിച്ച ശേഷം ഓട്ടോറിക്ഷയില് പാരിപ്പള്ളിയില് എത്താന് ആവശ്യപ്പെട്ടു. ഇതനുസരിച്ച് പുരുഷോത്തമന് പാരിപ്പള്ളി പ്രാഥമികാരോഗ്യകേന്ദ്രത്തിലെത്തി. ജീവനക്കാരോട് സഹീര് കുട്ടിയെ അന്വേഷിച്ചപ്പോഴാണ് കബളിപ്പിക്കപ്പെട്ടതറിഞ്ഞത്. തിരികെ പരവൂരിലെ പഴക്കടയില് എത്തിയപ്പോള് അവിടെ ഏല്പിച്ചിരുന്ന സാധനങ്ങള് ഡോക്ടര് എന്ന് പരിചയപ്പെടുത്തിയ ആള് വാങ്ങി കൊണ്ടുപോയതായി അറിഞ്ഞു. തുടര്ന്ന് പരവൂര് പോലീസ് സ്റ്റേഷനില് പരാതി നല്കുകയായിരുന്നു. 5000 ത്തോളം രൂപയുടെ സാധനങ്ങളാണ് കബളിപ്പിച്ചെടുത്തത്. പരാതി ലഭിച്ച് മണിക്കൂറുകള്ക്കുള്ളില് പ്രതിയെ വര്ക്കലയില് നിന്ന് പോലിസ് പിടികൂടി. സമാന സ്വഭാവത്തിലുള്ള കേസ് ഈയാളുടെ പേരില് വര്ക്കല സ്റ്റേഷനിലുണ്ടെന്ന് പോലീസ് പറഞ്ഞു. ഇന്സ്പെക്ടര് എ.നിസാര്, എസ്ഐമാരായ നിഥിന് നളന്, ഷൂജ, എ എസ് ഐ പ്രമോദ്, സിപിഒ മാരായ ശ്യാംലാല്, അനീഷ് എന്നിവരാണ് പ്രതിയെ അറസ്റ്റ് ചെയ്തത്.